क'कराझार,फेब्रुवारि  13  : गुबुन गुबुन हादोरसाफोरनिफ्राय फैनाय जेरै राजबंसि आरो आडिवासि माहारिनि सुबुंफोरखौ आसाम हादोरसायाव सेडियुल ट्रायब बिमुंनि गनायथि होनो हाया आरो आसाम सरकारा थागिबि ट्रायबेल माहारिफोरखौल' लानानै सावरायनांगौ होन्ना बड'लेन्ड जनजाती सुराक्सा मन्च आफादआ मंगलबाराव रादाब बिबुंसारनि गेजेरजों बुङो ।बड'लेन्ड जनजाती सुराक्सा मन्चनि आफादगिरि जनकलाल बसुमथारि बिथांआ रादाब बिबुंसारनि गेजेरजों बुङोदि,कछ राजबंसि हारिनो सेडियुल ट्रायब बिमुंनि गनायथि होनो हाया,मानोना कछ राजबंसि मुंनि जेबो माहारि गैयामोन ।